  Виталий Пронин Ижысь Индустриальной ёросыысь 7 номеро больницалэсь нылпи поликлиниказэ паськытатӥзы. Табере специалистъёс доры кузь черодын пуконо уз луы ни. Поликлиника борды юнматэмын 14 сюрс пинал. Таос пӧлысь 1 сюрс 100-эз - 1 аресозь пичиос. Ужа 17 участок, педиатръёс смена ӵоже 500 пиналэз учко. Но поликлиника пичиен специалистъёс доры сюрон понна анай-атайёс коридор шорын но сылылӥмы - пуксён интыос ӧз тырмылэ.Ёросын юртъёс пуктӥськемен, егит семьяос уногес но уногес луо, пиналъёс тросгес вордӥсько. «Столичной» микрорайон ик ма быдӟа! Таин валче 2 ар талэсь азьло поликлиникаез паськытатон сярысь вераськон ӝутӥзы. Табере тупатъян ужъёс ортчытэмын, кабинетъёс кылдытэмын, оборудование басьтэмын. Талы ог 40 миллион манет кошкиз. Поликлиника 2 поллы паськытамен, аллерголог, кардиолог, пульмонолог но мукет  специалистъёс выль кабинетъёсы выжизы. Соос ӟеч мылкыдын ужаны дасесь. Нош макем шумпото анай-атайёс: нылпиосын черодзэс возьманы табере гань-гань луэ. Соин но корка пыронэз зэмос праздниклы пӧрмытӥзы. Эмчиосты но мумы бубыосты ӟечкыланы вуылӥз Удмуртилэн Тӧроез А. Соловьев.Сергей Захаров Туспуктэм: udmurt.ru  Теги: Ижкар тазалык  